[ca] Antecedents Els antibiòtics es prescriuen en excés en les infeccions respiratòries agudes (IRA) en l'àmbit de l'atenció primària (AP). La prescripció diferida d'antibiòtics (PDA) és una estratègia dissenyada per promoure un ús més racional dels antibiòtics. L'evidència sobre l'eficàcia de la PDA en nens amb IRAs atesos a l'AP és escassa i encara més, en estudis que hagin avaluat el seu cost-efectivitat. La PDA encara no és àmpliament implementada pels professionals i hi ha una manca d'estudis qualitatius d'aquesta estratègia en el nostre entorn. Objectius Els objectius d'aquesta tesi van ser els següents: (1) determinar l'eficàcia i seguretat de la PDA comparada amb la prescripció antibiòtica immediata (PIA) i la no prescripció antibiòtica (NPA) en nens amb IRAs tractats a l'AP; (2) comparar el cost-efectivitat de les tres estratègies de prescripció i; (3) explorar les percepcions i actituds dels professionals en relació a l'ús dels antibiòtics i de les estratègies de PDA en el tractament de les IRAs en adults atesos a l'AP. Mètodes La tesi es presenta com a compendi de 3 articles corresponents a estudis publicats en revistes biomèdiques revisades per parells, que són els següents: (1) un assaig clínic aleatoritzat que va avaluar l'eficàcia de la PDA en comparació amb la PIA i la NPA en nens amb IRAs, atesos en 39 centres d'AP pertanyents a 9 comunitats autònomes d'Espanya; (2) una anàlisi cost-efectivitat, des d'una perspectiva social, de tres estratègies de prescripció en el context de l' assaig clínic previ; i (3) un estudi qualitatiu en el qual es van incloure professionals de 6 centres d'AP de l'àrea metropolitana de Barcelona, basat en 4 grups de discussió i posteriorment, 3 entrevistes individuals semiestructurades. Resultats L'assaig clínic va incloure 436 nens. La durada mitjana dels símptomes severs va ser lleugerament major en la PDA en comparació amb la PIA i la NPA. El valor mitjà per la major severitat de qualsevol símptoma va ser similar per a les 3 estratègies. L'ús d'antibiòtics i els efectes adversos gastrointestinals van ser significativament més freqüents per a la PIA. Les complicacions, les visites addicionals a l'AP i la satisfacció van ser similars per a les 3 estratègies. En termes de cost-efectivitat, inclús quan es va incloure el cost de les resistències antimicrobianes (RAM), la PDA va ser la més cost-efectiva de les 3 estratègies. Els valors de dies de vida ajustats per la qualitat (QALD) per a les tres estratègies van ser molt similars. L'anàlisi de sensibilitat determinista va indicar que els costos indirectes no sanitaris van tenir el major impacte en la relació incremental cost-efectivitat (ICER). L'estudi qualitatiu, el qual va incloure 25 metges de família i 1 infermera, va destacar que la consulta per IRAs en adults estava associada amb una pobre educació en salut, i que l'ús inadequat d'antibiòtics estava relacionat principalment amb una estratègia de medicina defensiva. La PDA s'utilitzava quan hi havia dubtes sobre l'etiologia i tenint en compte el context de la visita i el perfil del pacient. Conclusions En nens amb IRAs no complicades atesos a l'AP, per a la PDA en comparació amb la PIA i la NPA, els resultats d'eficàcia i seguretat van ser similars i els resultats cost-efectivitat van ser lleugerament millors. Les pressions de temps sobre els professionals, la pobre educació en salut dels pacients i la falta de relació metge-pacient en alguns escenaris van ser debilitats que afectaven tant l'ús adequat d'antibiòtics com de la PDA en població adulta.

[en] Background Antibiotics are overprescribed in acute respiratory tract infections (RTIs) in the primary care (PC) setting. Delayed antibiotic prescription (DAP) is a strategy designed to promote more rational use of antibiotics. Evidence on the efficacy of DAP in children with RTIs attended to in PC is scarce, and especially so in studies that have evaluated its cost-effectiveness. DAP is not yet widely implemented by professionals and there is a lack of qualitative studies of this strategy in our setting. Objectives The objectives of this thesis were as follows: (1) to determine the efficacy and safety of DAP compared to immediate antibiotic prescription (IAP) and no antibiotic prescription (NAP) in children with RTIs treated in PC; (2) to compare the cost-effectiveness of the 3 prescribing strategies; and (3) to explore professional's perceptions and attitudes regarding antibiotic use and DAP strategies in the treatment of RTIs in adults attended to in PC. Methods The thesis is presented as a compendium of 3 articles corresponding to studies published in peer-reviewed biomedical journals, as follows: (1) a randomized clinical trial that evaluated DAP efficacy compared to IAP and NAP in children with RTIs attended in 39 PC centres located in 9 Spanish autonomous communities.; (2) a cost-effectiveness analysis, from a social perspective, of the 3 prescribing strategies in the context of the previous clinical trial; and (3) a qualitative study involving professionals from 6 centres in the metropolitan area of Barcelona, based on 4 focus group were carried out and subsequently, 3 individual semi-structured interviews. Results The clinical trial included 436 children. Mean duration of severe symptoms was slightly greater in DAP compared to IAP and NAP. The median value for the greatest severity of any symptom was similar for the 3 strategies. Antibiotic use and gastrointestinal adverse effects were significantly more frequent for IAP. Complications, additional PC visits, and satisfaction were similar for the 3 strategies. In cost-effectiveness terms, and even when the cost of antimicrobial resistance (AMR) was considered, DAP was the most cost-effective of the 3 strategies. The quality-adjusted life-days (QALD) values for the 3 strategies were very similar. Deterministic sensitivity analysis indicated that non-healthcare indirect costs had the greatest impact on the incremental cost-effectiveness ratio (ICER). Finally, the qualitative study, which included 25 family physicians and 1 nurse from 6 PC centres, highlighted that adult consultation for RTIs were associated with poor health education, and that inappropriate antibiotic use was mainly related to a defensive medicine strategy. DAP was deployed when there were doubts about the aetiology and taking into account the visit context and the patient's profile. Conclusions In children with uncomplicated RTIs attended to in PC, for DAP compared to IAP and NAP, efficacy and safety results were similar and cost-effectiveness results were slightly better. Time pressures on professionals, poor health education of patients, and an absent doctor-patient relationship in some scenarios were weaknesses that affected both the appropriate use of antibiotics and of DAP in adult population.